《送周介之学士通判定州》
宋代·梅尧臣

相公秉文武，视卒如婴儿。
今往佐其军，岂不重抚绥。
我有愚者佐，赠君临路岐。
相公居并州，拓土曾不疑。
羌戎起潜变，一旦覆我师。
我师无不勇，将吏实易之，
常抱雪耻志，此旨君所知。
兵家尤戒贪，持重养以威。
正当土门路，自昔屯虎貔。
朔朝及旨望，大校饫酒卮。
未若投单醪，共饮河水湄。
古人维其均，今人意参差。
临事欲之死，身往心已移。
上能同甘苦，下必同安危。
愿君因议论，兹语何难为。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。